ddrg/super_eurlex huggingface dataset:
Úradný vestník L 183 , 06/07/2001 S. 0033 - 0033



Rozhodnutie Rady z 26. júna 2001 o prístúpení Európskeho spoločenstva k predpisu Európskej hospodárskej komisie Organizácie Spojených národov č. 105 o schválení vozidiel určených na prepravu nebezpečného tovaru z hľadiska ich špecifických konštrukčných charakteristík (2001/505/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na rozhodnutie Rady 97/836/ES z 27. novembra 1997 o prístúpení Európskeho spoločenstva k Dohode Európskej hospodárskej komisie Organizácie Spojených národov týkajúcej sa prijatia jednotných technických predpisov na kolesové vozidlá, vybavenie a častí, ktoré sa môžu montovať a/alebo používať na kolesových vozidlách a podmienok vzájomného uznávania schválení udelených na základe týchto predpisov ("revidovaná dohoda z roku 1958") [1] a najmä na jeho článok 3 ods. 3 a druhú zarážku článku 4 ods. 2, so zreteľom na návrh Komisie [2], so zreteľom na stanovisko Európskeho parlamentu [3], keďže: (1) štandardizované požiadavky predpisu Európskej hospodárskej komisie Organizácie Spojených národov č. 105 o schválení vozidiel určených na prepravu nebezpečného tovaru z hľadiska ich špecifických konštrukčných charakteristík sú určené na odstránenie technických prekážok obchodu s motorovými vozidlami medzi zmluvnými stranami, pokiaľ ide o špecifické konštrukčné charakteristiky vozidiel určených na prepravu nebezpečného tovaru a zaručujú vysokú úroveň bezpečnosti a ochrany životného prostredia; (2) predpis č. 105 bol oznámený zmluvným stranám a nadobudol účinnosť pre všetky zmluvné strany, ktoré neoznámili svoj nesúhlas k dátumu alebo k dátumom v ňom stanoveným, ako predpis pripojený k revidovanej dohode z roku 1958; (3) predpis č. 105 by sa mal začleniť do schvaľovacieho systému pre motorové vozidlá a mal by takto doplniť v súčasnosti platné právne predpisy spoločenstva, ROZHODLA TAKTO: Jediný článok Európske spoločenstvo pristupuje k predpisu Európskej hospodárskej komisie Organizácie Spojených národov č. 105 o schválení vozidiel určených na prepravu nebezpečného tovaru z hľadiska ich špecifických konštrukčných charakteristík. Text predpisu je priložený k tomuto rozhodnutiu [4]. V Luxemburgu 26. júna 2001 Za Radu predseda T. Östros [1] Ú. v. ES L 346, 17. 12. 1997, s. 78. [2] Ú. v. ES C 274 E, 26. 9. 2000, s. 76. [3] Stanovisko z 15. mája 2001 (ešte nezverejnené v úradnom vestníku). [4] Tento predpis sa uverejní v budúcom úradnom vestníku. --------------------------------------------------
Úradný vestník L 155 , 12/06/2001 S. 0018 - 0018



Rozhodnutie generálneho tajomníka Rady/vysokého predstaviteľa spoločnej zahraničnej a bezpečnostnej politiky z 8. júna 2001 o uplatňovaní rozhodnutia Rady o založení vojenského štábu Európskej únie (2001/442/SZBP) GENERÁLNY TAJOMNÍK RADY/VYSOKÝ PREDSTAVITEĽ ZAHRANIČNEJ A BEZPEČNOSTNEJ POLITIKY so zreteľom na druhý odsek článku 5 rozhodnutia Rady 2001/80/SZBP z 22. januára 2001, ktoré sa týka založenia vojenského štábu Európskej únie (Ú. v. ES L 27, 30.1.2001, s. 7), ktoré stanovuje, že toto rozhodnutie sa začne uplatňovať odo dňa, ktorý určí generálny sekretár/vysoký predstaviteľ po konzultácii s Politickým a bezpečnostným výborom a Vojenským výborom, so zreteľom na stanovisko Vojenského výboru (zasadajúceho na úrovni náčelníka obrany) z 23. mája 2001, so zreteľom na stanovisko Politického a bezpečnostného výboru z 29. mája 2001, ROZHODOL TAKTO: 1. Rozhodnutie Rady 2001/80/SZBP s dátumom 22. január 2001 o založení vojenského štábu Európskej únie sa začne uplatňovať od 11. júna 2001. 2. Toto rozhodnutie sa uverejní v úradnom vestníku. V Bruseli 8. júna 2001 Javier Solana generálny sekretár/vysoký predstaviteľ --------------------------------------------------
Úradný vestník L 209 , 02/08/2001 S. 0032 - 0032



Rozhodnutie Rady z 13. júla 2001 o uzatvorení dodatku k obchodným ustanoveniam Zmluvy k energetickej charte v mene Európskeho spoločenstva (2001/595/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 spolu s prvou vetou prvého odseku článku 300 ods. 2, so zreteľom na návrh Komisie, keďže: (1) Európske spoločenstvá uzatvorili Zmluvu o energetickej charte v rozhodnutí Rady a Komisie 98/181/ES, ESUO, Euratom [1], ktorá odkazom zahŕňa príslušné ustanovenia dohody GATT 1947. (2) V záujme spoločenstva je zahrnúť príslušné ustanovenia WTO do Zmluvy o energetickej charte odkazom na ne, namiesto na ustanovenia zmluvy GATT 1947, ktoré Zmluva o energetickej charte obsahuje, ako aj zahrnúť zoznam energetických zariadení do obchodných ustanovení. (3) Spoločenstvo má výhradné právomoci pre spoločnú obchodnú politiku. (4) Konferencia energetickej charty a Medzinárodná konferencia, ktoré sa konali dňa 24. apríla 1998, sa dohodli na znení dodatku k obchodným ustanoveniam Zmluvy o energetickej charte vrátane zoznamu energetických zariadení a súvisiacich rozhodnutí, vzájomných dohôd a deklarácií (Obchodný dodatok). (5) Rozhodnutím Rady 98/537/ES [2] spoločenstvo schválilo znenie Obchodného dodatku a jeho prechodné uplatňovanie, až kým nenadobudne účinnosť. (6) Prijatie Obchodného dodatku pomôže dosiahnuť ciele Európskeho spoločenstva. Uvedený dodatok by sa preto mal schváliť, ROZHODLA TAKTO: Článok 1 Týmto sa v mene Európskeho spoločenstva schvaľuje Dodatok k obchodným ustanoveniam Zmluvy o energetickej charte. Článok 2 Predseda Rady v mene spoločenstva uloží listinu o schválení Dodatku k obchodným ustanoveniam Zmluvy o energetickej charte u vlády Portugalskej republiky v súlade s článkami 39 a 49 Zmluvy o energetickej charte. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 13. júla 2001 Za Radu predseda M. Verwilghen [1] Ú. v. ES L 69, 9.3.1998, s. 1. [2] Ú. v. ES L 252, 12.9.1998, s. 21. --------------------------------------------------
Úradný vestník L 287 , 31/10/2001 S. 0021 - 0022



Rozhodnutie Rady z 27. septembra 2001, ktorým sa Komisia oprávňuje na uzatvorenie dvoch dohôd o spolupráci medzi Európskym spoločenstvom pre atómovú energiu a vládou Ruskej federácie v oblasti jadrovej bezpečnosti a riadenej jadrovej fúzie (2001/761/Euratom) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva pre atómovú energiu, najmä na jej článok 101 ods. 2, so zreteľom na dohodu o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na strane druhej [1], ktorá nadobudla platnosť 1. decembra 1997 a ktorej cieľom je ustanoviť úzku spoluprácu v jadrovom sektore, okrem iného vykonávaním dvoch dohôd o jadrovej bezpečnosti a o termonukleárnej fúzii, so zreteľom na návrh Komisie, keďže: (1) V súlade so smernicami, ktoré Rada prijala vo svojom rozhodnutí zo 17. januára 1991, Komisia dojednala dve dohody o jadrovej bezpečnosti a o riadenej jadrovej fúzii medzi Európskym spoločenstvom pre atómovú energiu a Ruskou federáciou. (2) Komisia by mala byť oprávnená na uzatvorenie dohôd. (3) Rada na návrh Komisie schválila dohody 22. decembra 1994. V dôsledku následného vývoja je však potrebné ich preskúmanie a aktualizácia. Rozhodnutie Komisie z 22. decembra 1994 by sa preto malo zrušiť. (4) Rada prijala rozhodnutie 1999/94/Euratom z 22. decembra 1998 o piatom rámcovom programe Európskeho spoločenstva pre atómovú energiu (Euratom) pre výskumnú a vzdelávaciu činnosť (1998 až 2002) [2], ktorého súčasťou je zásadné opatrenie o riadenej termonukleárnej fúzii. (5) Rada vo svojom rozhodnutí 1999/175/Euratom z 25. januára 1999 prijala program výskumu a vzdelávania (Euratom) v oblasti jadrovej energie na obdobie rokov 1998 až 2002 [3]. ROZHODLA TAKTO: Článok 1 Komisia sa týmto oprávňuje na uzatvorenie týchto dvoch dohôd s Ruskou federáciou: dohody o spolupráci medzi Európskym spoločenstvom pre atómovú energiu a vládou Ruskej federácie v oblasti jadrovej bezpečnosti a dohody o spolupráci medzi Európskym spoločenstvom pre atómovú energiu a vládou Ruskej federácie v oblasti riadenej jadrovej fúzie. Text týchto dvoch dohôd je pripojený k tomuto rozhodnutiu [4]. Článok 2 Rozhodnutie Rady z 22. decembra 1994 sa zrušuje a nahrádza týmto rozhodnutím. V Bruseli 27. septembra 2001 Za Komisiu R. Landuyt predseda [1] Ú. v. ES L 327, 28.11.1997, s. 3. [2] Ú. v. ES L 26, 1.2.1999, s. 34. [3] Ú. v. ES L 64, 12.3.1999, s. 142. [4] Ú. v. ES L 287, 31.10.2001, s. 23. --------------------------------------------------
Úradný vestník L 280 , 24/10/2001 S. 0005 - 0005



Rozhodnutie Rady zo 16. októbra 2001 týkajúce sa podpísania, v mene Európskeho spoločenstva, protokolu OSN o nezákonnej výrobe a obchodovaní so strelnými zbraňami, ich súčasťami a komponentmi a strelivom k dohovoru OSN proti nadnárodnému organizovanému zločinu (2001/748/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 95 a 133, v spojitosti s prvým pododsekom jej článku 300 ods. 2, so zreteľom na návrh Komisie, keďže: (1) Zložky protokolu o nezákonnej výrobe a obchodovaní so strelnými zbraňami, ich súčasťami a komponentmi a strelivom, ktoré podliehajú pôsobnosti spoločenstva, boli so súhlasom Rady v mene spoločenstva prerokované Komisiou. (2) Rada taktiež dala pokyn Komisii, aby prerokovala pristúpenie spoločenstva k príslušnej medzinárodnej dohode. (3) Rokovania boli úspešne ukončené a výsledný právny dokument bude otvorený na podpísanie štátmi a regionálnymi organizáciami pre ekonomickú integráciu v rámci oblastí ich pôsobnosti. (4) Členské štáty vyhlásili, že právny dokument podpíšu podľa možnosti čo najskôr a že Európske spoločenstvo by tak malo tiež urobiť, ROZHODLA TAKTO: Jediný článok 1. Predseda Rady je oprávnený vymenovať osoby, ktoré sú v mene spoločenstva splnomocnené podpísať protokol k dohovoru OSN proti nadnárodnému organizovanému zločinu o nezákonnej výrobe a obchodovaní so strelnými zbraňami, ich súčasťami a komponentmi a strelivom. 2. Znenie protokolu, ktorý bol prijatý Valným zhromaždením OSN v Rezolúcii č. 55/255 z 8. júna 2001, bude po jeho podpísaní spoločenstvom uverejnené v Úradnom vestníku Európskych spoločenstiev. V Luxemburgu 16. októbra 2001 Za Radu predseda D. Reynders --------------------------------------------------
Úradný vestník L 002 , 04/01/2002 S. 0017 - 0018



Rozhodnutie Komisie z 28. decembra 2001, ktorým sa mení a dopĺňa rozhodnutie 97/232/ES, ktoré zostavuje zoznam tretích krajín, z ktorých je dovoz oviec a kôz členskými štátmi povolený (oznámené pod číslom dokumentu C(2001) 4650) (Text s významom pre EHP) (2002/3/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS [1] z 12. decembra 1972 o zdraví a problémoch veterinárnej prehliadky po dovoze hovädzieho dobytka, oviec a kôz a ošípaných, čerstvého mäsa a mäsových výrobkov z tretích krajín, naposledy zmenenú a doplnenú nariadením (ES) č. 1452/2001 [2], najmä na jeho článok 3 (1) a článok 8, keďže: (1) Smernica Rady 91/68/EHS [3], naposledy zmenená a doplnená rozhodnutím Komisie 2001/10/ES [4], ustanovuje podmienky týkajúce sa zdravia zvierat, ktoré upravujú obchod s ovcami a kozami v rámci spoločenstva. (2) Rozhodnutie Komisie 97/232/ES [5], naposledy zmenené a doplnené rozhodnutím 2001/600/ES [6], zostavuje zoznam tretích krajín, z ktorých je dovoz oviec a kôz členskými štátmi povolený. (3) V Rumunsku je Brucellosis melitensis ochorením, ktoré podlieha hláseniu najmenej päť rokov, žiadny prípad nebol oficiálne potvrdený už minimálne päť rokov a vakcinácia je zakázaná najmenej tri roky; preto táto krajina spĺňa podmienky stanovené v prílohe A kapitole 1.II (1) b) k smernici 91/68/EHS. (4) Po misii Komisie uskutočnenej v júli 2001 sa zdá, že kontroly príslušných veterinárnych služieb v Rumunsku a situácia z hľadiska zdravia zvierat vo vzťahu k Brucella melitensis sú uspokojivé. (5) Okrem toho sa Rumunsko zaväzuje, že vyhovie prílohe A kapitole 1.II (2) k smernici 91/68/EHS a preto ovce a kozy privezené na hospodárstva v Rumunsku musia vyhovovať podmienkam stanoveným v prílohe A kapitole 1.I.D k smernici 91/68/EHS. (6) Rumunsko preto vyhovuje podmienkam, za ktorých ho možno uznať ako oficiálne zbavené Brucellosis melitensis, a v súlade s tým je potrebné pozmeniť rozhodnutie 97/232/ES. (7) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 "ČASŤ 5" prílohy k rozhodnutiu 97/232/ES sa nahrádza prílohou k tomuto rozhodnutiu. Článok 2 Toto rozhodnutie nadobúda účinnosť 1. januára 2002. Článok 3 Toto rozhodnutie je adresované členským štátom. V Bruseli 28. decembra 2001 Za Komisiu David Byrne člen Komisie [1] Ú.v. ES L 302, 31. 12. 1972, s. 28. [2] Ú.v. ES L 198, 21. 7. 2001, s. 11. [3] Ú.v. ES L 46, 19. 2. 1991, s. 19. [4] Ú.v. ES L 147, 31. 5. 2001, s. 41. [5] Ú.v. ES L 93, 8. 4. 1997, s. 43. [6] Ú.v. ES L 210, 3. 8. 2001, s. 51. -------------------------------------------------- PRÍLOHA "ČASŤ 5 Nečlenské krajiny alebo časti nečlenských krajín, ktoré spĺňajú kritériá pre oficiálny štatút krajín bez brucelózy Česká republika Grónsko Rumunsko Slovenská republika" --------------------------------------------------
Úradný vestník L 028 , 30/01/2002 S. 0129 - 0129



Rozhodnutie Rady z 21. januára 2002 o dočasnom uplatňovaní dohody medzi Európskym spoločenstvom a Juhoafrickou republikou, pokiaľ ide o obchodovanie s vínom (2002/53/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 133 spolu s článkom 300 ods. 2 prvý odsek prvá veta, so zreteľom na návrh Komisie, keďže: (1) je pre spoločenstvo a Južnú Afriku nevyhnutné stanoviť dočasné uplatňovanie dohody medzi Európskym spoločenstvom a Juhoafrickou republikou o obchodovaní s vínom (ďalej len "dohoda") od 28. januára 2002 až do ukončenia postupov požadovaných Južnou Afrikou na uvedenie dohody do platnosti; (2) s cieľom uľahčiť vykonávanie určitých ustanovení dohody by Komisii malo byť povolené urobiť nevyhnutné technické úpravy v súlade s postupom stanoveným v článku 75 nariadenia Rady (ES) č. 1493/1999 zo 17. mája 1999 o spoločnej organizácií trhu s vínom [1]; (3) dohoda vo forme výmeny listov s týmto cieľom by sa mala schváliť, PRIJALA TOTO ROZHODNUTIE: Článok 1 Dohoda vo forme výmeny listov, ktorá stanovuje dočasné uplatňovanie dohody medzi Európskym spoločenstvom a Juhoafrickou republikou o obchodovaní s vínom od 28. januára 2002, sa týmto schvaľuje v mene spoločenstva. Text dohody vo forme výmeny listov a text dohody o obchodovaní s vínom sú priložené k tomuto rozhodnutiu. Článok 2 Predseda Rady je oprávnený určiť osobu(-y) určené podpísať dohodu vo forme výmeny listov a tým vyjadriť súhlas spoločenstva, aby bolo tým zaviazané. Článok 3 Na účely uplatňovania článkov 7 ods. 8 a 18 ods. 2 dohody o obchodovaní s vínom sa Komisia týmto oprávňuje, v súlade s postupom stanoveným v článku 75 nariadenia Rady (ES) č. 1493/1999, uzavrieť právne nástroje požadované na zmenu a doplnenie dohody. Článok 4 Komisia bude v Spoločných výboroch, stanovených podľa článku 19 dohody o obchodovaní s vínom, zastupovať spoločenstvo. Článok 5 Toto rozhodnutie bude uverejnené v Úradnom vestníku Európskych spoločenstiev. V Bruseli 21. januára 2002 Za Radu predseda M. Arias Cañete [1] Ú. v. ES L 179, 14.7.1999, s. 1. Nariadenie naposledy zmenené a doplnené nariadením (ES) č. 2585/2001 (Ú. v. ES L 345, 29.12.2001, s. 10). --------------------------------------------------
Úradný vestník L 040 , 12/02/2002 S. 0009 - 0010



Rozhodnutie Rady z 28. januára 2002 o uzatvorení dočasnej dohody o obchodovaní a otázkach súvisiacich s obchodovaním medzi Európskym spoločenstvom na jednej strane a Chorvátskou republikou na strane druhej (2002/107/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou prvého pododseku jej článku 300 ods. 2 a druhým pododsekom jej článku 300 ods. 3, so zreteľom na návrh Komisie [1], so zreteľom na súhlas Európskeho parlamentu [2], keďže: (1) až do nadobudnutia platnosti dohody o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej, podpísanej v Luxemburgu 29. októbra 2001, je potrebné schváliť dočasnú dohodu o obchodovaní a otázkach súvisiacich s obchodovaním medzi Európskym spoločenstvom na jednej strane a Chorvátskou republikou na strane druhej, parafovanú v Bruseli 10. júla 2001; (2) neexistuje samostatná predchádzajúca dohoda o doprave medzi Európskym spoločenstvom a Chorvátskou republikou, je potrebné do dočasnej dohody začleniť príslušné ustanovenia o doprave protokolu 6 dohody o stabilizácii a pridružení, ktoré súvisia s obchodovaním; (3) kým neexistujú predchádzajúce zmluvné štruktúry, táto dohoda ustanovuje dočasný výbor pre uplatňovanie tejto dohody; (4) obchodné ustanovenia, ktoré obsahuje táto dohoda, sú výnimočného charakteru, čo súvisí s politikou vykonávanou v rámci procesu stabilizácie a pridruženia, a nebudú pre Európsku úniu predstavovať precedens so zreteľom na iné tretie krajiny ako krajiny, na ktoré sa vzťahuje proces stabilizácie a pridruženia; ROZHODLA TAKTO: Článok 1 1. Dočasná dohoda o obchodovaní a otázkach súvisiacich s obchodovaním medzi Európskym spoločenstvom na jednej strane a Chorvátskou republikou na strane druhej, prílohy a protokoly, ktoré tvoria prílohu k dohode, a deklarácie pripojené k záverečnému aktu sa týmto schvaľujú v mene spoločenstva. 2. Texty uvedené v odseku 1 sú pripojené k tomuto rozhodnutiu [3]. Článok 2 1. Komisia za pomoci predstaviteľov členských štátov zastupuje spoločenstvo v dočasnom výbore zriadenom podľa článku 38 dohody. 2. Pozíciu, ktorú má prijať spoločenstvo v rámci dočasného výboru, určí Rada na návrh Komisie alebo prípadne Komisia, a to v súlade s príslušnými ustanoveniami zmluvy. Článok 3 Predseda Rady sa týmto oprávňuje určiť osobu(-y) splnomocnenú(-é) na uloženie notifikačnej listiny stanovenej v článku 50 dohody v mene spoločenstva. V Bruseli 28. januára 2002 Za Radu predseda J. Piqué i Camps [1] Ú. v. ES C 362 E, 18.12.2001, s. 1. [2] Stanovisko doručené 14. decembra 2001 (zatiaľ neuverejnené v úradnom vestníku). [3] Ú. v. ES L 330, 14.12.2001, s. 3. --------------------------------------------------
Úradný vestník L 028 , 30/01/2002 S. 0112 - 0112



Rozhodnutie Rady z 21. januára 2002 o uzatvorení Dohody medzi Európskym spoločenstvom a Juhoafrickou republikou o obchodovaní s liehovinami (2002/52/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133, v súvislosti s prvou vetou prvého pododseku jej článku 300 ods. 2, so zreteľom na návrh Komisie, keďže: (1) Rada rozhodla rozhodnutím 1999/753/ES [1], že Dohoda o obchodovaní, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej [2] predbežne nadobudne platnosť 1. januára 2000; (2) bola dojednaná Dohoda medzi Európskym spoločenstvom a Juhoafrickou republikou o obchodovaní s liehovinami (ďalej len "dohoda"). Táto dohoda bola parafovaná 30. novembra 2001 a mala by sa schváliť; (3) s cieľom zjednodušiť vykonávanie určitých ustanovení dohody by sa Komisii malo umožniť vykonanie potrebných technických úprav v súlade s postupom ustanoveným v článku 15 nariadenia Rady (EHS) č. 1576/89 [3] z 29. mája 1989, ktorým sa ustanovujú všeobecné pravidlá definície, opisu a prezentácie alkoholických nápojov, ROZHODLA TAKTO: Článok 1 Dohoda medzi Európskym spoločenstvom a Juhoafrickou republikou o obchodovaní s liehovinami spolu s pripojenou prílohou, protokolom a deklaráciami sa týmto schvaľujú v mene spoločenstva. Texty uvedené v prvom pododseku sú pripojené k tomuto rozhodnutiu. Článok 2 Predseda Rady sa týmto oprávňuje určiť osobu(-y) splnomocnenú(-é) na podpísanie dohody tak, aby zaväzovala spoločenstvo. Článok 3 Na účely uplatňovania článkov 5 ods. 8 a 16 ods. 2 dohody sa Komisia týmto oprávňuje v súlade s postupom ustanoveným v článku 15 nariadenia (EHS) č. 1576/89 na uzatvorenie právnych nástrojov požadovaných na zmenu a doplnenie dohody. Článok 4 Komisia zastupuje spoločenstvo v Spoločnom výbore zriadenom podľa článku 17 dohody. V Bruseli 21. januára 2002 Za Radu predseda M. Arias Cañete [1] Ú. v. ES L 311, 4.12.1999, s. 1. [2] Ú. v. ES L 311, 4.12.1999, s. 3. [3] Ú. v. ES L 160, 12.6.1989, s. 1. Nariadenie naposledy zmenené a doplnené nariadením (ES) č. 3378/94 Európskeho parlamentu a Rady (Ú. v. ES L 366, 31.12.1994, s. 1). --------------------------------------------------
Úradný vestník L 028 , 30/01/2002 S. 0003 - 0003



Rozhodnutie Rady z 21. januára 2002 o uzatvorení Dohody medzi Európskym spoločenstvom a Juhoafrickou republikou o obchodovaní s vínom (2002/51/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133, v súvislosti s prvou vetou prvého pododoseku jej článku 300 ods. 2, so zreteľom na návrh Komisie, keďže: (1) Rada rozhodla rozhodnutím 1999/753/ES [1], že Dohoda o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej [2] predbežne nadobudne platnosť 1. januára 2000; (2) bola dojednaná dohoda medzi Európskym spoločenstvom a Juhoafrickou republikou o obchodovaní s vínom, ďalej len "dohoda". Táto dohoda bola parafovaná 30. novembra 2001 a mala by sa schváliť; (3) s cieľom zjednodušiť vykonávanie určitých ustanovení dohody by sa Komisii malo umožniť vykonanie potrebných technických úprav v súlade s postupom ustanoveným v článku 75 nariadenia Rady (ES) č. 1493/1999 zo 17. mája 1999 o spoločnej organizácii trhu s vínom [3], ROZHODLA TAKTO: Článok 1 Dohoda medzi Európskym spoločenstvom a Juhoafrickou republikou o obchodovaní s vínom spolu s pripojenými prílohami, protokolom a deklaráciami sa týmto schvaľujú v mene Spoločenstva. Texty uvedené v prvom pododseku sú pripojené k tomuto rozhodnutiu. Článok 2 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala Spoločenstvo. Článok 3 Na účely uplatňovania článkov 7 ods. 8 a 18 ods. 2 dohody sa Komisia v súlade s postupom ustanoveným v článku 75 nariadenia (ES) č. 1493/1999 týmto oprávňuje na uzatvorenie nástrojov požadovaných na zmenu a doplnenie dohody. Článok 4 Komisia zastupuje Spoločenstvo v spoločnom výbore zriadenom článkom 19 dohody. V Bruseli 21. januára 2002 Za Radu predseda M. Arias Cañete [1] Ú. v. ES L 311, 4.12.1999, s. 1. [2] Ú. v. ES L 311, 4.12.1999, s. 3. [3] Ú. v. ES L 179, 14.7.1999, s. 1. Nariadenie naposledy zmenené a doplnené nariadením (ES) č. 2826/2000 (Ú. v. ES L 328, 23.12.2000, s. 2). --------------------------------------------------